Toiseen käsittelyyn esitellään päiväjärjestyksen 2. asia. Nyt voidaan hyväksyä tai hylätä lakiehdotukset, joiden sisällöstä päätettiin ensimmäisessä käsittelyssä. Keskustelu asiasta päättyi 20.12.2021 pidetyssä täysistunnossa. Keskustelussa on Mari Rantanen Lulu Ranteen kannattamana ehdottanut, että lakiehdotukset hylätään. Lisäksi keskustelussa on Kaisa Juuso Leena Meren kannattamana tehnyt vastalauseen mukaiset kolme lausumaehdotusta. Lisäksi Päivi Räsänen on Sari Essayah’n kannattamana tehnyt lausumaehdotuksen, joka on monistettuna jaettu edustajille. (Pöytäkirjan liite 2A)
Hylkäysehdotuksesta on äänestettävä.
Lopuksi on päätettävä keskustelussa tehdyistä lausumaehdotuksista.
Ensimmäiseen käsittelyyn esitellään päiväjärjestyksen 3. asia. Käsittelyn pohjana on sosiaali- ja terveysvaliokunnan mietintö StVM 37/2021 vp. Yleiskeskustelu asiasta päättyi 20.12.2021 pidetyssä täysistunnossa. Nyt käsitellään muutosehdotukset.
Arvoisa rouva puhemies! Teen perussuomalaisten vastalauseen 1 mukaisen pykälämuutosesityksen.
Arvoisa puhemies! Kannatan edustaja Juvosen esitystä.